पाएं अपने शहर की ताज़ा ख़बरें और फ्री ई-पेपरडाउनलोड करें
जिले के ग्रामीण क्षेत्रों में इस समय पानी की किल्लत हो रही है। जबकि मनावर के समीप जीराबाद के मान डेम में पानी भरपूर भरा हुआ है। इससे मनावर सहित आसपास के क्षेत्र में पानी की समस्या नहीं आएगी। यहां से पेयजल और सिंचाई के लिए पानी दिया जाता है।
भीषण गर्मी के बावजूद मान नदी के स्टाप डेम में भी पानी लबालब है। मान नदी किनारे करीब 20 किमी क्षेत्र में किसान सिंचाई के लिए इसका भरपूर उपयोग करते हैं। मान डेम के अधिकारियाें के मुताबिक डेम से पानी सप्लाय के लिए पीएचई विभाग ने इंटकवेल बना रखे हैं।
डेम से गंधवानी तहसील के 14 गांवों में यहां का पानी सप्लाई होता है। जहां 0.4 एमएसीएम पानी रिजर्व रखते हैं। साथ ही मनावर नपा के लिए 1.5 एमसीएम पानी स्टोर रखते हैं। बाकी 127.48 एमसीएम पानी सिंचाई के लिए उपलब्ध रहता है। इसी डेम से रबी फसल में सिंचाई के लिए भी किसानों को नहर के माध्यम से पानी दिया जाता है। यहां से मनावर, गंधवानी, उमरबन क्षेत्र के किसानों को पानी मिलता है। बारिश के समय 295 मीटर तक पानी इसमें भरा जाता है। जबकि वर्तमान में 250 मीटर तक भरा हुआ है। इससे मई के साथ जून में भी पानी की समस्या नहीं आएगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn